text: Så er der serveret jordbær
  11 juni 2013 kl. 09.47
  Nu er det ganske vist. De første danske jordbær dyrket på friland er klar på markedet. Dagsprisen er 30 kroner for et halvt kilo.
  Tidligere lærer og bæravler Arne Pedersen, Hedensted, er blandt de mange mindre avlere. Han ser frem til en lovende sæson.
  Jordbærplukkerne er i fuld gang, og han inviterer også til selvpluk fra 30. juni. Der er masser af bær.
  Normalt kommer de første jordbær dyrket på friland ud på markedet i midten af maj, men i år har den lange vinter og kølige forår forsinket jordbærenes modning med mindst to uger.
  Danske jordbær har været på markedet i nogle uger, men de er dyrket i drivhuse eller under plastik, såkaldte plastictunneler.
  Her kan du finde jordbæravlere, der indbyder til selvpluk.
  Kom med et tip på Facebook: Hvordan serverer du friske jordbær?
  https://www.facebook.com/tvsyd
  Mød Arne Pedersen i TV SYD Nyheder 19.30.
  